पर्यावरण, वन एवं जलवायु परिवर्तन मंत्रालय
2023 की पहली छमाही यानी जनवरी-जून के बीच की अवधि के लिए, दिल्ली ने 8 वर्षों की अवधि अर्थात 2016 से 2023 तक  सबसे अच्छी वायु गुणवत्ता दर्ज की है
दिल्ली में पिछले 7 वर्षों की इसी अवधि की तुलना में 2023 में सबसे कम दैनिक औसत वायु गुणवत्ता सूचकांक  दर्ज किया गया है
आज 30 जून तक दिल्ली की औसत वायु गुणवत्ता 'मध्यम' श्रेणी में है अर्थात 200 एक्यूआई से कम, जो एक महत्वपूर्ण उपलब्धि है
इस क्षेत्र में वायु प्रदूषण पर रोक लगाने, उसे नियंत्रित करने और कमी लाने के लिए अनुकूल मौसम संबंधी स्थितियों और जमीनी स्तर पर निरंतर प्रयासों के परिणामस्वरूप 2023 के दौरान बेहतर वायु गुणवत्ता होगी
विभिन्न हितधारक एजेंसियों के माध्यम से चल रही कड़ी निगरानी और प्रवर्तन कार्रवाइयों से वायु प्रदूषण नियंत्रण उपायों का बेहतर कार्यान्वयन हो रहा है
30 जून 2023 तक, दिल्ली की औसत वायु गुणवत्ता 'मध्यम' श्रेणी में है यानी वायु गुणवत्ता सूचकांक  200 से कम है। राष्ट्रीय राजधानी क्षेत्र  में वायु प्रदूषण को नियंत्रित करने के लिए एनसीआर और आसपास के क्षेत्रों में वायु गुणवत्ता प्रबंधन आयोग  और विभिन्न हितधारकों के लगातार, व्यापक एवं ठोस प्रयासों के साथ-साथ अनुकूल मौसम संबंधी / मौसम की स्थिति ने चालू वर्ष की पहली छमाही के दौरान दिल्ली में बेहतर समग्र वायु गुणवत्ता प्राप्त करने में सहायता की है।
वर्तमान वर्ष के पहले छह महीनों की अवधि में दिल्ली में वायु गुणवत्ता सूचकांक  पर 'अच्छे से मध्यम' के रूप में वर्गीकृत दिनों की संख्या में उल्लेखनीय वृद्धि देखी गई है । पिछले 08 वर्षों के दौरान अर्थात 2016 से 2023  की अवधि में दिल्ली ने, जैसा कि नीचे दिए गए ग्राफ़ में दर्शाया गया है-  वर्तमान जारी वर्ष में अपनी सर्वश्रेष्ठ वायु गुणवत्ता दर्ज की और इसमें 'अच्छी से मध्यम' वायु गुणवत्ता वाले दिनों की संख्या सबसे अधिक है।
2016-2023 के बीच प्रत्येक वर्ष की पहली छमाही के दौरान देखी गई 'अच्छी से मध्यम' वायु गुणवत्ता वाले दिनों का तुलनात्मक चार्ट नीचे प्रदर्शित किया गया है :
वर्ष 2016 में पहली छमाही अवधि  के लिए 'अच्छी से मध्यम' वायु गुणवत्ता वाले दिनों की संख्या 30 थी; यह 2017 में 57; 2018 में 65; 2019 में 78; 2020 में 126; 2021 में 84; 2022 में 54; और वर्तमान वर्ष 2023 में 101 है ।
इस अवधि के दौरान, दिल्ली में 2023 में 'खराब से गंभीर' वायु गुणवत्ता वाले दिनों की संख्या सबसे कम रही, जबकि 2016 के बाद से पिछले 07 वर्षों की इसी अवधि की तुलना में । पहली छमाही की अवधि  के लिए 'खराब से गंभीर' वायु गुणवत्ता वाले दिनों की संख्या भी वर्ष 2016 में 147 से कम होकर वर्तमान वर्ष 2023 में 80 रह गई है।
इस अवधि के दौरान दिल्ली का औसत एक्यूआई भी मध्यम वायु गुणवत्ता सूचकांक की श्रेणी अर्थात 200 से नीचे रहा। जैसा कि ग्राफ़ में दर्शाया गया है -दिल्ली ने पिछले 07 वर्षों यानी 2016  की इसी अवधि की तुलना में चालू वर्ष  के दौरान अपना सबसे कम औसत एक्यूआई दर्ज किया है ।
नीचे दिया गया चार्ट 08 वर्षों  के दौरान पहली छमाही की अवधि के लिए औसत वायु गुणवत्ता सूचकांक  प्रदर्शित करता है :
दैनिक औसत पीएम10 और पीएम2.5 के सांद्रता स्तर को ध्यान में रखते हुए, 2023 की पहली छमाही की अवधि के दौरान दिल्ली में कोविड के कारण लॉकडाउन का वर्ष सांद्रता का दैनिक औसत स्तर वर्ष 2016 से  पिछले 07 वर्षों की इसी अवधि की तुलना में सबसे कम देखा गया है ।
08 वर्षों  के दौरान पहली छमाही की अवधि के लिए PM10 और PM2.5 के जारी  औसत  को दर्शाने वाला एक तुलनात्मक चार्ट नीचे दिया गया है :
यह सुधार पीएम2.5 और पीएम10 के कण पदार्थो  और अन्य हानिकारक उत्सर्जनों  के निम्न स्तर के साथ वायु प्रदूषक तत्वों में पर्याप्त कमी का संकेत देता है । गिरावट की इस प्रवृत्ति लम्बे समय से बनाए रखा गया है और यह दिल्ली- राष्ट्रीय राजधानी क्षेत्र  की समग्र वायु गुणवत्ता में सुधार के लिए वायु गुणवत्ता प्रबंधन आयोग  और विभिन्न हितधारकों द्वारा दिखाई गई प्रतिबद्धता और की गई कार्रवाई का प्रमाण भी है।
आयोग ने दोहराया है कि इस गति को बनाए रखना और आने वाले दिनों में दिल्ली-एनसीआर में बेहतर वायु गुणवत्ता के लिए प्रयासों को जारी रखना आवश्यक है । सीएक्यूएम वायु प्रदूषण की रोकथाम, नियंत्रण और उसमे कमी लाने के लिए प्रभावी उपाय करने और इस क्षेत्र में समग्र वायु गुणवत्ता में सुधार के लिए विभिन्न संबंधित हितधारकों के साथ मिलकर काम कर रहा है।